টমাস জেরাল্ড রুম

**টমাস জেরাল্ড রুম** এফআরএস এফএএ (১০ নভেম্বর ১৯০২ - ২ এপ্রিল ১৯৮৬) ছিলেন একজন অস্ট্রেলীয় গণিতবিদ। তিনি রুম বর্গের জন্য সর্বাধিক পরিচিত। তিনি অস্ট্রেলিয়ান একাডেমি অব সায়েন্সের ফাউন্ডেশন ফেলো ছিলেন।   রুম লন্ডনে জন্মগ্রহণ করেন এবং কেমব্রিজের সেন্ট জনস কলেজে পড়াশোনা করেন এবং ১৯৩৫ সালে অস্ট্রেলিয়ার সিডনিতে চলে আসেন। দ্বিতীয় বিশ্বযুদ্ধের সময় তিনি অস্ট্রেলীয় সরকারের হয়ে কোডবিশিষ্ট জাপানি যোগাযোগের ডিক্রিপ্ট করার জন্য কাজ করেছিলেন। যুদ্ধের পর রুম সিডনি বিশ্ববিদ্যালয়ের বিজ্ঞান অনুষদের ডীন হন এবং পরে মার্কিন যুক্তরাষ্ট্র এবং ইংল্যান্ডে কাজ করেন।

## জীবনী

টমাস রুম ১৯০২ সালের ১০ নভেম্বর ইংল্যান্ডের লন্ডনে জন্মগ্রহণ করেন। তিনি কেমব্রিজের সেন্ট জনস কলেজে গণিত অধ্যয়ন করেন এবং ১৯২৩ সালে একজন রেংলার  ছিলেন। তিনি স্নাতক ছাত্র হিসেবে কেমব্রিজে পড়াশোনা করেন। তিনি ১৯২৫ সালে ফেলো হিসেবে নির্বাচিত হন। কিন্তু পরিবর্তে লিভারপুল বিশ্ববিদ্যালয়ে পদ গ্রহণ করেন। ১৯২৭ সালে তিনি কেমব্রিজে ফিরে আসেন, সেই সময়ে তিনি এইচএফ বেকারের তত্ত্বাবধানে একটি থিসিস নিয়ে পিএইচডি সম্পন্ন করেন।   রুম ১৯৩৫ সাল পর্যন্ত কেমব্রিজে ছিলেন। এরপর তিনি সিডনি বিশ্ববিদ্যালয়ে চলে আসেন। এখানে তিনি গণিত বিভাগের চেয়ারম্যানের পদ গ্রহণ করেন। তিনি ১৯৬৮ সালে অবসর গ্রহণের আগ পর্যন্ত তিনি এই পদে অধিষ্ঠিত ছিলেন। 

দ্বিতীয় বিশ্বযুদ্ধের সময় তিনি অস্ট্রেলিয়ান সরকারের হয়ে কাজ করেছিলেন।  এই যুদ্ধে তিনি জাপানি যোগাযোগের পাঠোদ্ধারে সহায়তা করেছিলেন। ১৯৪০ সালের জানুয়ারিতে, অস্ট্রেলিয়ান সেনাবাহিনীর উৎসাহে, তিনি সিডনি বিশ্ববিদ্যালয়ের কিছু সহকর্মীর সাথে জাপানি কোড অধ্যয়ন শুরু করেন। অন্যরা ছিলেন গণিতবিদ রিচার্ড লিয়ন্স এবং ধ্রুপদীবিদ আর্থার ডেল ট্রেন্ডল এবং অ্যাথানাসিয়াস ট্রেউইক । এই সময়ের মধ্যে রুম সিডনি বিশ্ববিদ্যালয়ে মার্গারেট এথেল লেকের (১৮৮৩-?) অধীনে জাপানি ভাষা শেখা শুরু করেছিলেন। ১৯৪১ সালের মে মাসে রুম এবং ট্রেউইক মেলবোর্নের ভিক্টোরিয়া ব্যারাকে রয়্যাল অস্ট্রেলিয়ান নৌবাহিনীর নৌ গোয়েন্দা পরিচালক, বেশ কয়েকজন অস্ট্রেলিয়ান সেনাবাহিনীর গোয়েন্দা কর্মকর্তা এবং রয়্যাল অস্ট্রেলিয়ান নৌবাহিনীর একজন বিশেষজ্ঞ জাপানি ক্রিপ্টোগ্রাফার এরিক নেভের সাথে একটি সভায় যোগ দেন। ফলে সিডনি বিশ্ববিদ্যালয়ের চুক্তি অনুসারে রুমের দলটি ১৯৪১ সালের আগস্টে মেলবোর্নের স্পেশাল ইন্টেলিজেন্স ব্যুরোতে নেভের অধীনে কাজ করার জন্য চলে যাবে বলে একমত হয়েছিল। ১৯৪১ সালের ১ সেপ্টেম্বর, রুমকে সিঙ্গাপুরের ফার ইস্ট কম্বাইন্ড ব্যুরোতে পাঠানো হয় সেখানে ব্যবহৃত কোডব্রেকিং কৌশলগুলি অধ্যয়নের উদ্দেশ্যে। যুদ্ধ শুরু হওয়ার পর তারা ফ্রুমেল (ফ্লিট রেডিও ইউনিট মেলবোর্ন) -এ কাজ করছিল।  এটি একটি যৌথ আমেরিকান-অস্ট্রেলিয়ান গোয়েন্দা ইউনিট ছিল। কিন্তু যখন লেফটেন্যান্ট রুডলফ ফ্যাবিয়ান ফ্রুমেল-এর নেতৃত্ব গ্রহণ করেন এবং বিশেষ করে যখন, ১৯৪২ সালের অক্টোবরে, ফ্রুমেল-কে মার্কিন নৌবাহিনীর সরাসরি নিয়ন্ত্রণে আনা হয়, তখন রুমের দলের সদস্যদের মতো বেসামরিক লোকদের প্রয়োজনীয়তার চেয়ে অতিরিক্ত পাওয়া যায় এবং তারা তাদের একাডেমিক পদে ফিরে আসে।  

যুদ্ধের পর, রুম ১৯৫২ থেকে ১৯৫৬ সাল পর্যন্ত এবং আবার ১৯৬০ থেকে ১৯৬৫ সাল পর্যন্ত সিডনি বিশ্ববিদ্যালয়ের বিজ্ঞান অনুষদের ডিন হিসেবে দায়িত্ব পালন করেন।  তিনি ১৯৪৮ সালে ওয়াশিংটন বিশ্ববিদ্যালয়ে এবং ১৯৫৭ সালে ইনস্টিটিউট ফর অ্যাডভান্সড স্টাডি এবং প্রিন্সটন বিশ্ববিদ্যালয়ে ভিজিটিং পদেও দায়িত্ব পালন করেন    তিনি ১৯৬৮ সালে সিডনি থেকে অবসর গ্রহণ করেন কিন্তু পরবর্তীতে লন্ডনের ওয়েস্টফিল্ড কলেজ এবং ওপেন ইউনিভার্সিটিতে স্বল্পমেয়াদী পদে কর্মরত ছিলেন এবং ১৯৭৪ সালে অস্ট্রেলিয়ায় ফিরে আসেন। তিনি ১৯৮৬ সালের ২রা এপ্রিল মারা যান।

রুম ১৯৩৭ সালে জেসিকা ব্যানারম্যানকে বিয়ে করেন। তাদের এক ছেলে এবং দুই মেয়ে ছিল।  

## গবেষণা
রুমের পিএইচডি কাজ শ্লাফ্লি ডাবল সিক্সের সাধারণীকরণ সম্পর্কিত ছিল। এটি একটি ঘন বীজগণিতীয় পৃষ্ঠের উপর ২৭টি রেখা দ্বারা গঠিত একটি কনফিগারেশন ।  

১৯৩৮ সালে তিনি কেমব্রিজ ইউনিভার্সিটি প্রেসের মাধ্যমে *"দ্য জিওমিট্রি অব ডিটারমিন্যান্টাল লকি (The geometry of determinantal loci)"* বইটি প্রকাশ করেন।  প্রায় ৫০০ পৃষ্ঠার এই বইটিতে কোয়ার্টিক পৃষ্ঠ এবং ঘন পৃষ্ঠের উচ্চ-মাত্রিক সাধারণীকরণের ক্ষেত্রে সিন্থেটিক জ্যামিতি এবং বীজগণিতীয় জ্যামিতির পদ্ধতিগুলিকে একত্রিত করা হয়েছে। এটি বীজগণিতীয় জাতের অনেক অসীম পরিবার এবং এই পরিবারের মধ্যে পৃথক জাতের বর্ণনা দেয়। একটি ঐক্যবদ্ধ নীতি অনুসরণ করে যে বীজগণিতীয় জ্যামিতিতে উদ্ভূত প্রায় সমস্ত লোকিকে উপযুক্ত ম্যাট্রিক্সের নির্ণায়ক জড়িত একটি সমীকরণের সমাধান হিসাবে প্রকাশ করা যেতে পারে।  

যুদ্ধোত্তর সময়ে, রুম ক্লিফোর্ড বীজগণিত এবং স্পিনর গ্রুপ নিয়ে কাজ করেন।  পরবর্তীতে, ১৯৬০-এর দশকে, তিনি সসীম জ্যামিতি নিয়েও গবেষণা শুরু করেন এবং জ্যামিতির ভিত্তি সম্পর্কে একটি পাঠ্যপুস্তক লেখেন। 

১৯৫৫ সালে প্রকাশিত  রুম বর্গ আবিষ্কার করেন।  একটি রুম বর্গক্ষেত্র হল একটি *n*&nbsp;×&nbsp;*n* গ্রিড যেখানে কিছু ঘর 0 থেকে *n* পর্যন্ত দুটি সংখ্যার সেট দিয়ে পূর্ণ করা হয়। ফলে প্রতিটি সংখ্যা প্রতিটি সারি বা কলামে একবার প্রদর্শিত হয় এবং প্রতিটি দুই-উপাদান সেট গ্রিডের ঠিক একটি ঘর দখল করে। যদিও রুম বর্গগুলি পূর্বেই রবার্ট রিচার্ড অ্যানস্টিস জানতেন।  কিন্তু অ্যানস্টিসের কাজ ভুলে যাওয়ার দরুন, রুম বর্গগুলি নামকরণ করা হয়েছিল রুমের নামে। এই বিষয়ের উপর তার প্রাথমিক গবেষণায়, রুম দেখিয়েছিলেন যে, একটি রুম বর্গক্ষেত্রের অস্তিত্বের জন্য, *n* অবশ্যই বিজোড় হতে হবে এবং ৩ বা ৫ এর সমান হতে পারবে না। পরবর্তীতে ১৯৭৩ সালে ডব্লিউ ডি ওয়ালিস দেখিয়েছিলেন যে এগুলি প্রয়োজনীয় এবং পর্যাপ্ত শর্ত: *n* এর অন্য প্রতিটি বিজোড় মানের একটি সংশ্লিষ্ট রুম বর্গ থাকে। *যদি  n= 5*  হয় তাহলে রুম বর্গক্ষেত্রের অস্তিত্বহীনতা এবং *n=7 এর* জন্য এর অস্তিত্বতা উভয়কেই অভিক্ষেপ জ্যামিতিতে কনফিগারেশনের পরিপ্রেক্ষিতে ব্যাখ্যা করা যেতে পারে। 

১৯৬৮ সালে অবসর গ্রহণের পরও, রুম আরও বেশ কয়েক বছর ধরে গাণিতিকভাবে সক্রিয় ছিলেন। ১৯৭১ সালে তার ছাত্র ফিলিপ বি. কার্কপ্যাট্রিকের সাথে *"মিনিকোয়াটারনিয়ন জ্যামিতি: প্রক্ষিপ্ত তলের অধ্যয়নের ভূমিকা"* বইটি প্রকাশ করেন। 
## পুরষ্কার এবং সম্মাননা

১৯৪১ সালে, রুম অস্ট্রেলিয়ান জাতীয় গবেষণা কাউন্সিলের টমাস র‍্যাঙ্কেন লাইল পদক জিতেছিলেন এবং রয়েল সোসাইটির ফেলো নির্বাচিত হয়েছিলেন।    তিনি ১৯৫৪ সালে অস্ট্রেলিয়ান একাডেমি অব সায়েন্সের ফাউন্ডেশন সভ্যের একজন ছিলেন।   ১৯৬০ থেকে ১৯৬২ সাল পর্যন্ত তিনি অস্ট্রেলিয়ান ম্যাথমেটিক্যাল সোসাইটির সভাপতি হিসেবে দায়িত্ব পালন করেন এবং পরবর্তীতে তিনি এর জার্নালের প্রথম সম্পাদক হন। 

নিউ সাউথ ওয়েলসের ম্যাথমেটিক্যাল অ্যাসোসিয়েশনের টিজি রুম পুরস্কার রুমের সম্মানে নামকরণ করা হয়েছে। এটি এনএসডব্লিউ উচ্চ বিদ্যালয় সার্টিফিকেট গণিত এক্সটেনশন ২ পরীক্ষায় সেরা নম্বর পাওয়া শিক্ষার্থীকে দেওয়া হয়।  

## তথ্যসূত্র

বিষয়শ্রেণী:১৯০২-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:২০শ শতাব্দীর অস্ট্রেলীয় গণিতবিদ
বিষয়শ্রেণী:সেন্ট জন কলেজ, কেমব্রিজের প্রাক্তন শিক্ষার্থী
বিষয়শ্রেণী:রয়েল সোসাইটির সভ্য
বিষয়শ্রেণী:অস্ট্রেলিয়ান একাডেমি অব সায়েন্সের সভ্য